
22 DR.30.11.2006 

 

Tuan Pengerusi [Datuk Lim Si Cheng]: Empat orang lagi ya. Yang 
Berhormat bagi Ketereh.   

11.39 pagi. 

Datuk Haji Md. Alwi bin Che Ahmad [Ketereh]: Terima kasih Tuan 
Pengerusi kerana mengizinkan saya untuk melibatkan diri dan turut berbahas mengenai 
kementerian ini. Butiran yang saya ingin sebutkan hanya ada dua iaitu Butiran 030100 - 
Kebudyaan dan Kesenian yang melibatkan RM69 juta peruntukan dan 030100 RM33 
juta dan tajuk yang kedua ialah Butiran 110000 - Dasar Baru kementerian yang 
melibatkan RM91 juta. 

Perkara yang ingin saya sebutkan mengenai kebudayaan dan kesenian ialah 
ia merupakan asas kepada perpaduan negara ini. Kita semua telah bersetuju bahawa 
budaya Melayu adalah merupakan asas kepada budaya kebangsaan. Sebab itu dalam 
pakaian kebangsaan kita, kita menggunakan pakaian Melayu warna hitam, songkok 
hitam dan songketnya adalah songket emas. Sama ada ia orang Cina, orang India 
orang Benggali atau sebagainya apabila mereka memakai pakaian kebangsaan, 
pakaian kebangsaan adalah itu. Sungguhpun pada satu ketika orang Cina menganggap 
warna hitam adalah warna berkabung, tetapi oleh kerana ia telah diterima kebudayaan 
Melayu ini diterima sebagai asas kepada kebudayaan kebangsaan maka duta-duta kita 
yang juga tidak berbangsa Melayu memakai pakaian ini  kerana ada warna emas dalam 
sampingnya.   

Saya masih ingat semasa saya di Universiti Teknologi Malaysia dahulu ramai 
penuntut-penuntut Cina menentang pemakaian songkok sebagai sebahagian daripada 
pakaian konvokesyen tetapi apabila dinyatakan dalam forum terbuka antara saya 
dengan Naib Canselor pada masa itu Tan Sri Ainuddin Wahid, sebenarnya songkok 
bukan merupakan pakaian konvokesyen. Pakaian konvokesyen UTM ialah sebuah 
jubah yang dipakai bersama dengan pakaian kebangsaan. Pakaian kebangsaan itu 
ialah baju Melayu warna hitam dan songkok tetapi mereka menganggap songkok 
adalah sebahagian daripada pakaian konvokesyen, tetapi akhirnya isu itu dapat 
dinyatakan dan diselamatkan kerana semua orang memahami bahawa.... 

Tuan Pengerusi [Datuk Lim Si Cheng]: Yang Berhormat, ini saya anggap  
lebih daripada dasar.    

Datuk Haji Md. Alwi bin Che Ahmad [Ketereh]: Ini bukan dasar. Ini 
kebudayaan dan kesenian. 

Tuan Pengerusi [Datuk Lim Si Cheng]:  Apakah mesej... 

Datuk Haji Md. Alwi bin Che Ahmad [Ketereh]: Mesej yang hendak saya 
sampaikan kepada kita ialah kerana pada hari ini ramai di antara orang Melayu dan 
orang Cina dan orang India tidak cuba memahami budaya ini. Itu yang timbul soal keris.  
Jadi tujuan bajet ini dibuat saya ingin meminta kementerian supaya menggunakan 
sepenuhnya bajet ini untuk memahamkan orang-orang yang tidak faham ini misalnya 
penggunaan keris. Semalam saya bercakap dengan seorang timbalan menteri. Beliau 
mengatakan bahawa sebenarnya pengeluaran keris ini sebenarnya bukan orang Cina 
benci, tetapi orang Cina takut dengan perbuatan yang sedemikian. Itu sebenarnya takut 
kerana keris ini terhunus  tetapi percayalah kepada saya, keris yang dihunus itu bukan 
untuk membunuh. Keris yang terhunus itu adalah merupakan istiadat untuk 
menyatakan simbolik. Keris itu kalau bersarung tidak ada maknanya tetapi bila terhunus 
dan dicium maknanya kita mengambil iktibar, keadilan, kekuatan yang ada pada keris 
itu. Bukan untuk membunuh orang. Sebab itu cokmar di Universiti Teknologi Malaysia 
ialah keris panjang 25 lok. Bukan cokmar ini, keris kuasa.  

 Jadi saya hendak minta kementerian pergunakanlah bajet 030100 
Kebudayaan dan Kesenian dan 1100 Dasar Baru ini untuk memberi faham terutamanya 
kepada pembangkang yang sentiasa hendak mengambil kesempatan daripada perkara 
ini untuk memecahbelahkan perpaduan masyarakat. Isu ini kecil sebenarnya tetapi 
diperbesar-besarkan, ditimbulkan dan saya seharian pagi ini membaca Hansard 
pergaduhan mengenai keris. Tidak patut timbul.   

Tuan Pengerusi [Datuk Lim Si Cheng]: Baiklah Yang Berhormat, kita boleh 
balik kepada tajuk  yang lain. 

 



Tuan Pengerusi [Datuk Lim Si Cheng]: Empat orang lagi ya. Yang Berhormat bagi Ketereh. 11.39 pagi. Datuk Haji Md. Alwi bin Che Ahmad [Ketereh]: Terima kasih Tuan Pengerusi kerana mengizinkan saya untuk melibatkan diri dan turut berbahas mengenai kementerian ini. Butiran yang saya ingin sebutkan hanya ada dua iaitu Butiran 030100- Kebudyaan dan Kesenian yang melibatkan RM69 juta peruntukan dan 030100 RM33 juta dan tajuk yang kedua ialah Butiran 110000- Dasar Baru kementerian yang melibatkan RM91 juta. Perkara yang ingin saya sebutkan mengenai kebudayaan dan kesenian ialah ia merupakan asas kepada perpaduan negara ini. Kita semua telah bersetuju bahawa budaya Melayu adalah merupakan asas kepada budaya kebangsaan. Sebab itu dalam pakaian kebangsaan kita, kita menggunakan pakaian Melayu warna hitam, songkok hitam dan songketnya adalah songket emas. Sama ada ia orang Cina, orang India orang Benggali atau sebagainya apabila mereka memakai pakaian kebangsaan, pakaian kebangsaan adalah itu. Sungguhpun pada satu ketika orang Cina menganggap warna hitam adalah warna berkabung, tetapi oleh kerana ia telah diterima kebudayaan Melayu ini diterima sebagai asas kepada kebudayaan kebangsaan maka duta-duta kita yang juga tidak berbangsa Melayu memakai pakaian ini kerana ada warna emas dalam sampingnya. Saya masih ingat semasa saya di Universiti Teknologi Malaysia dahulu ramai penuntut-penuntut Cina menentang pemakaian songkok sebagai sebahagian daripada pakaian konvokesyen tetapi apabila dinyatakan dalam forum terbuka antara saya dengan Naib Canselor pada masa itu Tan Sri Ainuddin Wahid, sebenarnya songkok bukan merupakan pakaian konvokesyen. Pakaian konvokesyen UTM ialah sebuah jubah yang dipakai bersama dengan pakaian kebangsaan. Pakaian kebangsaan itu ialah baju Melayu warna hitam dan songkok tetapi mereka menganggap songkok adalah sebahagian daripada pakaian konvokesyen, tetapi akhirnya isu itu dapat dinyatakan dan diselamatkan kerana semua orang memahami bahawa.... Tuan Pengerusi [Datuk Lim Si Cheng]: Yang Berhormat, ini saya anggap lebih daripada dasar. Datuk Haji Md. Alwi bin Che Ahmad [Ketereh]: Ini bukan dasar. Ini kebudayaan dan kesenian. Tuan Pengerusi [Datuk Lim Si Cheng]: Apakah mesej... Datuk Haji Md. Alwi bin Che Ahmad [Ketereh]: Mesej yang hendak saya sampaikan kepada kita ialah kerana pada hari ini ramai di antara orang Melayu dan orang Cina dan orang India tidak cuba memahami budaya ini. Itu yang timbul soal keris. Jadi tujuan bajet ini dibuat saya ingin meminta kementerian supaya menggunakan sepenuhnya bajet ini untuk memahamkan orang-orang yang tidak faham ini misalnya penggunaan keris. Semalam saya bercakap dengan seorang timbalan menteri. Beliau mengatakan bahawa sebenarnya pengeluaran keris ini sebenarnya bukan orang Cina benci, tetapi orang Cina takut dengan perbuatan yang sedemikian. Itu sebenarnya takut kerana keris ini terhunus tetapi percayalah kepada saya, keris yang dihunus itu bukan untuk membunuh. Keris yang terhunus itu adalah merupakan istiadat untuk menyatakan simbolik. Keris itu kalau bersarung tidak ada maknanya tetapi bila terhunus dan dicium maknanya kita mengambil iktibar, keadilan, kekuatan yang ada pada keris itu. Bukan untuk membunuh orang. Sebab itu cokmar di Universiti Teknologi Malaysia ialah keris panjang 25 lok. Bukan cokmar ini, keris kuasa. Jadi saya hendak minta kementerian pergunakanlah bajet 030100 Kebudayaan dan Kesenian dan 1100 Dasar Baru ini untuk memberi faham terutamanya kepada pembangkang yang sentiasa hendak mengambil kesempatan daripada perkara ini untuk memecahbelahkan perpaduan masyarakat. Isu ini kecil sebenarnya tetapi diperbesar-besarkan, ditimbulkan dan saya seharian pagi ini membaca Hansard pergaduhan mengenai keris. Tidak patut timbul. Tuan Pengerusi [Datuk Lim Si Cheng]: Baiklah Yang Berhormat, kita boleh balik kepada tajuk yang lain.